იოაჰიმ მიურატი

იოაჰიმ მიურატი (ფრანგ.: Joachim Murat) (დ. 25 მარტი, 1767, ლაბასტიდ-ფურტიურნიე, დღ. ლაბასტიდ-მიურა, საფრანგეთი — გ. 13 ოქტომბერი, 1815, პიცო, კალაბრია) — ნეაპოლის მეფე 1808–1815 წლებში, ნაპოლეონის სიძე და საფრანგეთის მარშალი.

 სახელი 
იოაჰიმ მიურატი ტრადიციულად დამკვიდრებული სახელის რუსული ფორმაა. სახელის მართებული ფორმაა ჟოაკენ მიურა.

 ბიოგრაფია 
 1789
 მიურატი სამხედრო სამსახურში შევიდა.
 1796
 ნაპოლეონის იტალიური ლაშქრობის დროს იგი მისი ადიუტანტი იყო.
 1799
 ნაპოლეონის ეგვიპტის ექსპედიციის დროს მიურატის კავალერიამ ბრწყინვალე გამარჯვებები მოიპოვა მამელუქების წინააღმდეგ ბრძოლაში და მას დივიზიის გენერლის სამხედრო წოდება მიენიჭა.
 9 ნოემბერი — რევოლუციის VIII წლის 18 ბრიუმერის გადატრიალებაში იგი ნაპოლეონის ერთგული მხარდამჭერი იყო.
 1800
 მიურამ იქორწინა ნაპოლეონის უმცროს და კაროლინაზე.
 1804
 ნაპოლეონმა იოახიმ მიურატი საფრანგეთის მარშალი გახადა.
 1805
 იგი იმპერიის პრინცის ხარისხში იქნა აყვანილი.
 1806
 15 მარტი — მიურატი, უკვე პრინცი და საფრანგეთის გროსადმირალი ბერგის და კლევეს დიდი ჰერცოგი გახდა.
 1808
 ნაპოლეონმა მიურატს ნეაპოლის სამეფო აჩუქა.
 ახლად დანიშნულმა მეფემ მოდერნიზირება გაუკეთა სახელმწიფო აპარატს და მოაწესრიგა სოციალური და სასამართლო ინსტიტუტები. 
 1812
 რუსეთზე ლაშქრობის დროს იმპერატორსა და მის საუკეთესო კავალერისტს შორის ბზარი გაჩნდა. ნაპოლეონი ეჭვობდა, რომ მიურატი მისი ხელისუფლების დამხობას აპირებდა.
 1814
 პირველი იმპერიის ბოლო დღეებში იგი შეეცადა კავშირი დაემყარებინა ავსტრიასთან, თუმც “100 დღიან” პერიოდში ისევ ნაპოლეონის მხარე დაიჭირა და დამარცხებულთა ბანაკში აღმოჩნდა. მისმა ავტორიტეტმა ნეოპოლში საგრძნობლად იკლო.
 1815
 მიურატი შეეცადა ნეაპოლისათვის დამოუკიდებლობის მოპოვებით მოსახლეობის თავის მხარეზე გადაბირებას, მაგრამ ეს ცდა მარცხით დამთავრდა. იგი დააპატიმრეს და სიკვდილით დასჯა მიუსაჯეს.
 13 ოქტომბერი — ქალაქ პიცოში ბურბონი მეფის ფერნანდო IV-ის ბრძანებით იოახიმ მიურატი დახვრიტეს.

 გერბები 

 იხილეთ აგრეთვე 
 მიურატები

 ლიტერატურა 
 Bonar, Hugh S. (Jr.), Joachim Murat : lieutenant of the Emperor, Consortium on Revolutionary Europe 1750-1850 (University of Florida), Articles relatifs totalement ou partiellement à la période 1795-1815, Proceedings 1989.
 Chavanon, Jules and Georges Saint-Yves, Joachim Murat (1767–1815), Libraire Hachette, 1905.
 Connelly, Owen, Blundering to Glory: Napoleon's Military Campaigns, Scholarly Resources Imprint, 1987.

 რესურსები ინტერნეტში 

Napoleonic Literature 
 "Murat," in Naples Encyclopedia. 
Friends of the Musée Murat 
სქოლიო

კატეგორია:საფრანგეთის მარშლები
კატეგორია:დაბადებული 25 მარტი
კატეგორია:დაბადებული 1767
კატეგორია:გარდაცვლილი 13 ოქტომბერი
კატეგორია:გარდაცვლილი 1815
კატეგორია:წმინდა ანდრია პირველწოდებულის ორდენის კავალრები